แม่ติดเชื้อดื้อยาจาก รพ ค่ะก่อนหน้านี้มีการรักษาตับอ่อนอักเสบและปอดติดเชื้อมีการใช้ยาฆ่าเชื้อจนอาการดีขึ้นมากเลยค่ะ แต่ไม่ได้ให้ยาฆ่าเชื้อมาอาทิตย์นึงแล้วค่ะ วันนี้มีผลตรวจมาบอกว่าติดเชื้อดื้อยาค่ะ เชื้อนี้สามารถหายขาดออกไปจากร่างกายได้ไหมคะ
 การที่เชื้อแบคทีเรียมีการดื้อยามากขึ้นเกิดจากการใช้ยาปฏิชีวนะที่พร่ำเพรื่อเกินไป ของใน รพ และ คนไข้ไปซื้อยามาทานเอง เชื้อมีการพัฒนาตัวเองให้ดื้อต่อยาต้านจุลชีพใหม่ๆ ได้เรื่อย จึงเกิดการดื้อยาในวงกว้าง เมื่อแพทย์ให้ยามาทานหรือฉีดจนอาการดีขึ้นมาก และหยุดให้ยา แสดงว่าแพทย์แน่ใจแล้วว่า จะไม่มีเชื้อเกิดซ้ำขึ้นมาอีก แต่ทั้งนี้ทั้งนั้น ก็ขึ้นกับภูมิต้านทานของคนไข้ด้วยว่า มีมากขนาดไหน ถ้าภูมิต้านทานต่ำ อาจติดเชื้อตัวเดิมหรือตัวใหม่ได้อีก โดยทั่วไป เชื้อแบคทีเรียที่ทำให้เกิดโรคมักจะหายขาดไม่เกิดอีก ยกเว้นบางโรคเช่น พวกวัณโรคที่อาจแฝงเร้นในอวัยวะของเราได้คอยโอกาสที่จะออกมาโจมตีอีก ควรให้แม่ รักษาสุขภาพอนามัยให้ดี หลีกเลี่ยงที่มีอากาศไม่ถ่ายเท ล้างมือบ่อยๆ ทานอาหารที่มีประโยชน์ ออกกำลังกายพอสมควรไม่เครียด ไม่วิตกกังวลจนเกินไป